فارابی

ابو نصر فارابی (Pharabius) معلّم ثانی۔ ابونصرفارابی کا پورا نام ’’محمد بن ترخان ابو نصر‘‘ ابن ابی اُصیبیہ نے اس کا نام ’’ابو نصر محمد بن اوزیغ بن طرخان‘‘ لکھا ہے۔

ابتدائی حالات 
ترکستان کے مقام ’’فاراب‘‘ میں 872ء میں پیدا ہوا۔

فارابی کی ابتدائی زندگی نہایت ہی غربت اور تنگدستی میں گزری، مگر غربت و تنگدستی اس کے علم و جستجو پر غالب نہ ہو سکی۔

ابتدائی دور میں یہ ایک دفعہ رات کے وقت مطالعہ میں مصروف تھا کہ تیل ختم ہونے سے چراغ بجھ گیا۔ اس میں اتنی مالی وسعت نہ تھی کہ تیل خریدتا۔ مگر شوق مطالعہ اسے کھینچ کر باہر لے آیا اور گشت کر تے ہوئے پہرے دار کے سامنے لا کھڑا کیا۔ فارابی نے پہریدار سے سارا ماجرا کہہ سنایا اور اُے وہاں تھوڑی دیر رکنے کی گزارش کی تاکہ وہ اپنا سبق یاد کر لے۔ پہریدار اس دن مان گیا، مگر دوسرے دن اس نے رکنے سے صاف انکارکر دیا۔ مگر فارابی نے گزارش کی کہ وہ اس کے پیچھے پیچھے چلتا رہے گا تاکہ اس کی لالٹین کی روشنی میں مطالعہ کر سکے۔ کچھ دنوں تک یہ سلسلہ چلتا رہا مگر ایک دن پہریدار نے اس کی علمی لگن اور جستجو سے متاثر ہو کر اسے نئی لالٹین لاکر دے دی۔ فارابی کے حصول علم کا یہ بے مثال واقعہ رہتی دنیا تک ایک مشعل راہ ہے۔ انہوں نے تقریباً 50 سال حصولِ علم میں صرف کیے۔

انہوں نے مسیحی طبیب یو حنا بن حیلان سے بھی استفادہ کیا۔ اس کے بعد تحقیق و تدریس کی طرف متوجہ ہو کر سیف الدولہ ہمدانی کے دربار سے وابستہ ہو گیا۔

کا رہائے نمایاں 
علم ریاضی، طب، فلسفہ اور موسیقی میں تحقیق و تحاریر۔ منطق (logic) کی علمی گروہ بندی کی۔ ان کو ارسطو کے بعد دوسرا بڑا فلسفی بھی کہا جاتا ہے۔ انہوں نے علم طبیعیات میں وجود خلا پر اہم تحقیقات کیں۔ اس کے علاوہ ماہر عمرانیات، سیاسیات و موسیقیات بھی تھے۔ فارابی ارسطو اور افلاطون سے بے حد متاثر تھے۔ انہوں نے ارسطو کی اکثر کتابوں کی شروحات لکھیں، اسی وجہ سے انہيں ’’معلّم ثانی‘‘ بھی کہا جاتا ہے۔
ان شرحو ں میں شرح ’’ایساغوجی‘‘ اور بطلیموس کی ’’المجسطی‘‘ بہت مشہور ہیں۔

فارابی نہ صرف حکیم اور فلسفی تھے بلکہ سائنس، نجوم اور موسیقی کے علوم پر بھی انہيں دسترس تھی۔ ان کی دیگر تصانیف میں الموسیقی الکبیرہ، معافی العقل اور ’’ارا ء اہل المدینۃ الفاضلہ‘‘ اور ’’السیرۃ الفاضلہ‘‘ معروف ہیں۔ ان کی تصانیف کی تعداد سینکڑوں تک پہنچتی ہیں ۔

فارابی شاعر بھی تھے۔ ان کی ایک طویل دعا بھی بہت مشہور و معروف ہے، جسے بعض تذکرہ نگاروں نے نقل کیا ہے۔

وفات 
انہوں نے 950ء میں دمشق میں وفات پائی۔

حوالہ جات 

  == بیرونی روابط ==

 اسٹینفورڈ دائرہ المعارف پر خلا (void) کے بارے میں ایک حوالہ
 Muslim's Achievements in Science & Technology (700-1300)

872ء کی پیدائشیں
950ء کی دہائی کی وفیات
ارسطو کے عرب شارحین
اسلامی فلسفی
اسلامی قرون وسطی کے موسیقی نظریہ ساز
خراسان کی شخصیات
دسویں صدی کے فلسفی
قرون وسطی کے مسلم کیمیا گر
کیمیا گر
مسلم سائنس دان

مسلم شخصیات کی فہرستیں

مسلم فلاسفہ
مسلم طبیب و حکما
مسلمان موجدین
فارسی موسیقی
مثالیت پسند
عارف
سائنسی فلسفی
مذہب کے فلاسفہ
تاریخ افکار
قانون کے فلسفی
سیاسی فلاسفہ
نفسیات کے فلسفی
تاریخ طب
معاشرتی فلاسفہ
مسلم الٰہیات دان
منطق کی تاریخ
اخلاقیات کے فلسفی
ماہرین وجودیات
معاشرتی ناقدین
تاریخ کے فلسفی
فلاسفہ عقل
تاریخ سائنس
ماہرین علمیات
تہذیب کے فلاسفہ
ماہرین مابعد الطبیعیات
فلاسفہ ادب
ماہرین اخلاقیات
ماہرین منطق
تاریخ فلسفہ
ثقافتی ناقدین
870ء کی دہائی کی پیدائشیں
ویکی ڈیٹا سے مطابقت رکھنے والی مختصر تفصیل
دسویں صدی کے مسلم الٰہیات دان